ઘટનાના 5 મહિના પછી દીકરાનું મૃત્યુ દારૂથી નહિ પરંતુ ઝેરથી થયું હોવાનું રિપોર્ટમાં આવતા રાજપૂત પરિવાર ભાંગી પડ્યો હતો પોલીસ દ્વારા જે વિશેરા એફએસએલમાં મોકલવામાં આવ્યા હતા તેના રિપોર્ટમાં ડાયોકલોરવોસ નામના ઓર્ગેનો નોન થાયો ફોસ્ફરસ પ્રકારના રાસાયણિક ઝેરનું પ્રમાણ શરીરમાં હોવાનું જાણવા મળ્યું હતું અને આ ઝેર દેવુભાને જમાઈએ દારૂમાં ભેળવી પીવડાવી દીધું હતું આ રિપોર્ટ આધારે ફરિયાદ નોંધાવી હતી વધુમાં ફરિયાદી રમેશભાઈએ જણાવ્યું હતું કે તેઓને આણંદપર બાઘી ખાતે 40 વીઘા જમીન, રોડ ઉપર પ્લોટ, દુકાનો, કિશાનપરા ચોકમાં એક મકાન, બે ઓફિસો, રેસ્ટોરન્ટ, 150 ફૂટ રિંગ રોડ ઉપર 800 વારનો પ્લોટ જેમાં બોર કરી પાણી સપ્લાયનો ધંધો, તેમાં 14 રૂમ, પાણીના મોટા બે ટેન્કર, ચાર નાના ટેન્કર, એક ફોરવહીલ, 6 તું વહીલર સહિતની કરોડો રૂપિયાની મિલકતનો એકનો એક વારસદાર મારો દીકરો દેવુભા હતો જેના મૃત્યુ પછી કોઈ વારસદાર ન રહે તે માટે જમાઈ અશ્વિન ડોડિયાએ દેવુભાને ભવાનીનગરમાં રહેતા નરેશ ઉર્ફે પોલીયો નરશીભાઈ સરવૈયા નામના કોળી શખ્સના ઘરે લઇ જઈ અમિત ભીખાભાઇ ગુંદરી ચૌહાણ સાથે મળી આ હત્યાને અંજામ આપ્યો હતો જે તે વખતે ઇકો ગાડી જે આવી હતી જેમાં જય રામનાથ લખેલું હતું અને ગાડી નંબર 2702 હોવાનું દીકરી દિવ્યાબેને જણાવ્યું હતું તેના સીસીટીવી ફૂટેજ પણ આપ્યા હતા એ ડિવિઝન પીઆઇ એન કે જાડેજા, પીએસઆઇ એસ વી સાખરા સહિતના સ્ટાફે પડધરી રહેતા જમાઈ અશ્વિન રાઘવજીભાઈ ડોડીયા, ભવાનીનગરના નરેશ ઉર્ફે પોલિયો નરશીભાઈ સરવૈયા અને અમિત ભીખાભાઇ ગુંદરી સામે હત્યા અને પુરાવાનો નાશ કરવા અંગે ગુનો નોંધી જમાઈ અશ્વિન ડોડીયાની ધરપકડ કરી નાશી છૂટેલા બંને સાગ્રીતોની શોધખોળ હાથ ધરી છે આંઠ આંઠ બહેનોના એકના એક ભાઈની હત્યા થઇ હોવાના સમાચારથી રાજપૂત પરિવાર શોકમાં ગરકાવ થઇ ગયો છે.